**Medarbejdernes Honorarfond i Novo Gruppen.**

Bestyrelsen i Medarbejdernes Honorarfond i Novo Gruppen, har afholdt årets 2. møde onsdag d. 25. november 2015.

Som bekendt er formålet med Medarbejdernes Honorarfond i Novo Gruppen, at udbetalte støttebeløb til værdigt trængende.

Fondens indtægter kommer fra det honorar som de medarbejdervalgte bestyrelsesmedlemmers modtager. De indbetaler så honoraret til fonden minus et aftalt beløb til kompensation for diverse udgifter.

**Følgende ansøgere blev støttet:**

Foreningen ”Red Børnene i Gorum-Gorum” i Burkina Faso i Vestafrika søgte støtte til udsatte børns skolegang og daglige fornødenheder. Bestyrelsen har et vist kendskab til organisationen og har tidligere støttet den. Denne gang fik den 20.000,- kr. i støtte.

Foreningen ”Ukraines Venner” blev støttet med 15.000,- kr. Foreningen foretager indsamling af fornødenheder. Denne gang hovedsageligt inventar fra en skole i Høsterkøb. Sagerne bliver transporteret med lastbil, og sådan en transport koster netop 15.000,- kr.

Også Mission-Tanzania har bestyrelsen tidligere støttet. Mission-Tanzania driver bl.a. et projekt, der går ud på, at lære kvinder at sy på maskine. Når de har lært det, får de en symaskine. De syr så diverse ting, som de sælger på markedet. Indtægten ved det betyder, at de kan forsørge sig selv og familien. Bestyrelsen støttede projektet med 15.000,-kr.

Et lignende projekt, BigHearted Grannies og BigHearted Teachers, som ovenstående om transport af forskelligt, indsamlet i Danmark. Med lastbil køres disse ting til Tulcea kommune i det østlige Rumænien. Derudover gives der støtte i form af undervisning og og aktivering af børnene samt samtale med dem. Målgruppen er hovedsageligt børnehjemsbørn. Bestyrelsen støttede med 25.000,- (prisen for en transport).

Bestyrelsen støttede Aalborg Citykirke og Klarup-foreningen Charity i deres fælles arbejde med, at uddele 400 julekurve til trængte familier i Nordjylland.

”Tandsundhed Uden Grænser” har bestyrelsen tidligere støttet og også denne gang. Pengene går til indkøb af behandlingsudstyr og medicin. Projekterne foregår i Rwanda, Indien, Cambodia og Palæstina. De blev støttet med 30.000,- kr.

Hjerteforeningen ønsker i samarbejde med Hjerteforeningens Børneklub at udvikle et sorgtilbud for de familier, der har mistet deres hjertebarn. Bestyrelsen støttede med 20.000,- kr.

”Pearls of the Street”. Et projekt tilknyttet Mission Afrika, der arbejder sammen med Den Lutherske Brødrekirke i Cameroun om at hjælpe gadebørn i Garoua i det nordlige Cameroun. De driver et gadebørnshjem for 22 tidligere gadebørn. Børnene får omsorg, opmærksomhed, mad, skolegang, tøj og tag over hovedet. Bestyrelsen støttede med 35.000,- kr.

”Dansk Folkehjælp” støtter fattige børnefamilier med enlige forsørgere på overførselsindkomst med en julepakke. Målet er, at hjælpe mindst 7000 familier denne jul. Pakken består af en kurv med kolonialvarer, samt en julegave til hvert barn. Familiernes kår verificeres af kommunen, inden ansøgningen sendes til ”Dansk Folkehjælp”. En kurv koster 1500,-kr. Bestyrelsen støttede med 30.000,- kr.

”Foreningen Til Støtte For Mødre Og Børn” arbejder for økonomisk trængte enlige forsørgere. De fleste ansøgere er kvinder. Foreningens legater gør en forskel. Barnet kan f.eks. alligevel deltage i den ”officielle” lejrskole. Eller det bliver muligt, at barnet får den nødvendige computer til undervisning, som de andre børn har. Også julehjælp støtter foreningen. Bestyrelsen støttede med 30.000,- kr.

”Børnenes kontor” oplever også den større ulighed. Der er flere ansøgninger end der plejer til julepakker og beklædning. Flere er blevet arbejdsløse, har familiære problemer, misbrug af rusmidler eller andet, der sætter dem ude af stand til, at give børnene rimelige opvækstforhold. Indsatsen retter sig mod børn af belastede familier i Storkøbenhavn. Bestyrelsen bevilgede 30.000,- kr.

Foreningen ”Ringen” i Slagelse søger støtte. Målgruppen er alle, der har et alkoholmisbrug og ønsker at stoppe. Der laves arrangementer for at gøre det lidt nemmere, at være ædru alkoholiker. Støtten omfatter hele familien. Bestyrelsen støttede med 15.000,- kr.

Støtte til skolen PARK TOWN SCHOOL med 300 elever i form af tæpper, madrasser, håndklæder, tøj, uniformer. Arbejdet udføres af Bodil Jensen, der rejser ned til skolen Skolen, der er under opsyn af Danmission. Her sørger hun selv fro, at uddele det indkøbte.

AWA AID søger hjælp til reparation af af St. John Skolen for døve. Vi har støttet denfør, men det blev mere omfattende med reperationerne. Herudover har der været kurstab i den Gambiske møntenhed, hvilket har fordyret projektet endnu mere. Bestyrelsen bevilgede 20.000,- kr.

Julegavefonden, Julemærkehjemmene blev bevilget 60.000,- kr. Der er hvert år 750 børn, der får et ophold på julemærkehjem. Et ophold koster 60.000,- kr. Opholdet hjælper børnene med et 10 ugers ophold, hvor børnene får sund kost, masser af motion. De taber sig typisk godt 9 kg. De oplever et fællesskab med ligestillede, der øger selvværet ligesom de redskaber de får, til at takle mobning.

Morgencafe for Hjemløse søger økonomisk støtte til arbejdet med at hjælpe socialt udsatte med mad, tøj og omsorg. Det drejer sig dagligt om 80 til 100 mennesker, der på den måde hjælpes. Der er selvfølgelig hårdt brug for pengene, så bestyrelsen gav 30.000 – kr. i støtte.

Surgical Eye Expedition er en ”non profit” organisation, der udsender frivillige øjenlæger verden over for at undervise i og udføre operationer på blinde eller synshandicappede. Hjælpen rettes mod de synshandicappede, der ikke har mulighed for selv at betale for en operation. Operationerne drejer sig mest om grå stær, der medfører blindhed. Og en operation kan medføre total helbredelse, så blindheden forsvinder. Bestyrelsen støttede med 50.000, til indkøb af materialer og udstyr.

ADHD - foreningen

Foreningen har gennem 30 år fungeret som rådgivende og social organisation i forbindelse med ADHD. Der fungerer et projekt – ”kærlighed i kaos” der bygger på frivillig, der skal ruste forældrene til et liv med et barn med denne lidelse. Det gavner hele familien og har givet gode resultater. Bestyrelsen støttede med 18.000,- kr.

Kvindernes U-lands udvalg:

Bekæmpelse af seksuel vold DR Congo støtter driften af 7 centre for voldtægtsofre. Medicinsk hjælp såvel som juridisk hjælp, samt oplysningskampagner for skolebørn for, at de kan ændre holdning til kvinder og piger. Andre tiltag, der medvirker til bekæmpelse af seksuel vold på langt sigt, arbejder organisationen også med. Bestyrelsen støttede organisationen med 12.000,- kr.

Massanga Hospital Rehabilitation Projekt Der blev søgt hjælp til et projekt i Sierra Leone

Også behandlingshjælp på et børnehjem i Mbarara blev støttet?

Bevar Ukraine – en forening af danskere og ukrainere i Danmark. De foretager afsendelse af indsamlet nødhjælp til de fordrevne flygtninge fra Østukraine. De har sendt 3 lastbiler (50 tons). Foreningen har i øjeblikket store mængder nødhjælp (tøj, hospitalsudstyr, legetøj liggende, klar til at sende afsted.) Det anslås, at der er brug for 3 transporter til dette. Bestyrelsen bevilgede 20.000,- kr.

Novozymes sitet i Franklinton havde besøg af Klub 109 Novozymes, der blev opmærksomme på, at kollegerne derovre, samler ind til mindrebemidlede, så de kan få tøj og sko til at modstå vinteren. Novozymes giver frihed til 2 medarbejdere til dette projekt. Ingen andre hjælper. Heller ikke det offentlige ønsker at støtte, så et beløb fra Medarbejdernes Honorarfond i Novo Gruppen, vil være meget velkomment. Bestyrelsen støttede derfor med 10.000,- kr.

Handicappedes Børns Ferie støttedes med 25.000,- kr. Fonden har tidligere støttet denne organisation. Denne gang søgtes til renovering af huset på Fanø, så det kan blive handicapvenligt.

Kirkens Korshær, Aabenraa søgte støtte til indkøb af strikkegarn. 21 kvinder strikker huer, sokker, vanter og halstørklæder samt meget mere. Strikketøjet deles ud til socialt udsatte, hjemløse og psykisk syge, der kommer i Kirkens Korshærs varmestuer. Der støttedes med 5.000,- kr.

Læger Uden Grænser Mere end en million mennesker er flygtet, fra krigen i Syrien, til Libanon. Flygtningene har ingenting. Der søges midler til medicinsk nødhjælp til de i 100.000 vis, der har brug for lægelig behandling. Honorarfondens bestyrelse støttede med 20.000,- kr.

Børnelejren på Langeland søger støtte til renovering af en kostald på den ejendom, som Honorarfonden støttede i 2014. Renoveringen skal føre til 3 handicapboliger. Honorarfonden støttede med 30.000,- kr.

Kirkens Korshær

Varmestuen Fedtekælderen forestår et maleprojekt, der skal sætte fokus på psykisk sårbare menneskers ressourcer. Fedtekælderen blev bevilget 10.000,- kr.

Aalborg Citykirke uddeler julekurve, samt en gave til børnene, til økonomisk trængte forældre. Projektet har kørt siden 2012. Sidste år nåede man 400 kurve, og målsætningen i år er 500. Bestyrelsen bevilgede 15.000,- kr. til projektet.

Foreningen Damernes Saloner blev støttet med 15.000, kr. Foreningen er engageret i et projekt, der arbejder for, at grønlændere i højere grad bliver uddannet, så de bliver klar til, at gennemføre et studie på en højere uddannelsesinstitution.

Trampolinhuset arbejder med en klub for syriske flygtninge. Formålet er at give flygtningene et indhold i livet gennem aktiviteter, hvor man bl.a. kan bruge sin uddannelse i praktisk arbejde. Samtidig møder man ligestillede.

Bestyrelsen donerede 17.000, - kr.

SEBU arbejder med et tandlægeprojekt i Philipinerne. Det drejer sig om behandling af de fattigste, der typisk aldrig har set en tandlægeklinik eller en tandbørste. Det søger SEBU at afhjælpe ved rådgivning og etablering af tandklinikker. De voksnes behandling er for en stor del, at få trukket de rådne tænder ud. Derfor satser man på, at lære børnene om tandpleje. 25.000,- blev bevilget.

Således valgte bestyrelsen, at anvende de indkomne penge, fra de medarbejdervalgte bestyrelsesmedlemmer, der støtter op om Medarbejdernes Honorarfond i Novogruppen.

Niels